CELEX: 62021TN0022
Language: lt
Date: 2021-01-14 00:00:00
Title: Byla T-22/21: 2021 m. sausio 14 d. pareikštas ieškinys byloje Equinoccio-Compañía de Comercio Exterior / Komisija

2021 4 12   
            
            
               LT
            
            
               Europos Sąjungos oficialusis leidinys
            
            
               C 128/39
            
         
      2021 m. sausio 14 d. pareikštas ieškinys byloje Equinoccio-Compañía de Comercio Exterior / Komisija
      
      (Byla T-22/21)
      (2021/C 128/46)
      Proceso kalba: anglų
      
         Šalys
      
      
         Ieškovė: Equinoccio-Compañía de Comercio Exterior, SL (Madridas, Ispanija), atstovaujama advokatų D. Luff ir R. Sciaudone
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. lapkričio 4 d. Europos Komisijos raštą (Ref. Ares(2020)6365704) dėl finansinės garantijos, nurodytos Turkijos mokslo, pramonės ir technologijų ministerijos, panaikinimo – ES ir užsienio reikalų generalinis direktoratas – ES finansinių programų direktoratas,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas rūpestingumo pareigos, nešališkumo, procesinės lygybės ir Finansinio reglamento (1) 78 straipsnio pažeidimu.
                  
                              —
                           
                           
                              Teigiama, kad Komisija neįvertino Turkijos valdžios institucijų sprendimo panaikinti garantiją. Komisija paprašė, kad šį vertinimą atliktų pačios Turkijos valdžios institucijos. Taip buvo pažeistas Finansinio reglamento 78 straipsnis, siejamas su deleguotojo reglamento (2) 80, 81 ir 82 straipsniais. Remiantis šiomis nuostatomis, leidimus išduodantis Sąjungos pareigūnas turi asmeniškai patikrinti dokumentus.
                           
                        
            
                  2.
               
               
                  Antrasis ieškinio pagrindas grindžiamas pareigos motyvuoti pažeidimu.
                  
                              —
                           
                           
                              Ieškovė teigia, kad ginčijamame sprendime nebuvo pateikta pakankamai informacijos, kad ji galėtų įsitikinti, ar jis tinkamai pagrįstas, o gal turi trūkumų, leidžiančių ginčyti jo teisėtumą Sąjungos teisme, taip pat, kad šis teismas galėtų patikrinti akto teisėtumą.
                           
                        
            
                  3.
               
               
                  Trečiasis ieškinio pagrindas grindžiamas teisės būti išklausytam pažeidimu.
                  
                              —
                           
                           
                              Ieškovė teigia nedalyvavusi administracinėje procedūroje, per kurią Komisija sprendė, ar nurodyti ES atstovybei Ankaroje patvirtinti garantijos panaikinimą.
                           
                        
            
                  4.
               
               
                  Ketvirtasis ieškinio pagrindas grindžiamas proporcingumo principo pažeidimu.
                  
                              —
                           
                           
                              Ieškovė teigia, kad Komisija pažeidė proporcingumo principą, nes nesuderino perkančiosios organizacijos prašymo ir ieškovei skolingų sumų.
                           
                        
            
                  5.
               
               
                  Penktasis ieškinio pagrindas grindžiamas akivaizdžia klaida vertinant garantijos panaikinimo sąlygas.
                  
                              —
                           
                           
                              Teigiama, kad ginčijame sprendime padaryta akivaizdi klaida vertinant garantijos panaikinimo sąlygas, susijusias su tariamu paslaugų sutarties pažeidimu.
                           
                        
            
         (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1).
      
         (2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012, p. 1).